**ELŐTERJESZTÉS**

Tiszavasvári Város Önkormányzata Képviselő-testületének

2024. február 15-én

tartandó ülésére

Az előterjesztés tárgya: **Az önkormányzati képviselők tiszteletdíjáról szóló 45/2014. (XII.29.) önkormányzati rendelet módosításáról**

Iktatószám: TPH/1986/2024.

Melléklet: nincs

Az előterjesztés előadója: Dr.Kórik Zsuzsanna jegyző

Az előterjesztés témafelelőse: Petruskáné dr. Legeza Tímea aljegyző

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.22 és 1.24 pontja alapján |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2024. február 9.

**Petruskáné dr. Legeza Tímea**

**témafelelős**

**Tiszavasvári Város Jegyzőjétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

Témafelelős: Petruskáné dr. Legeza Tímea

**ELŐTERJESZTÉS**

**- a Képviselő-testülethez -**

**Az önkormányzati képviselők tiszteletdíjáról szóló 45/2014.** **(XII.29.) önkormányzati**

**rendelet módosításáról**

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény 35. § (1) bekezdése alapján (továbbiakban: Mötv.) a képviselő-testület az önkormányzati képviselőnek, a bizottsági elnöknek, a bizottság tagjának rendeletében meghatározott tiszteletdíjat, természetbeni juttatást állapíthat meg. Az Mötv. 143. § (4) bekezdése értelmében az önkormányzati képviselőnek járó tiszteletdíjat és természetbeni juttatást rendeletben kell meghatározni.

Az önkormányzati képviselők tiszteletdíjáról Tiszavasvári Város Önkormányzata Képviselő-testületének 45/2014. (XII.29.) önkormányzati rendelete szól, amely 2017. január 1-jétől hatályos.

A rendelet 2. §-a határozza meg a képviselőket feladataik ellátásáért havonta megillető tiszteletdíj mértékét, mely a rendelet hatálybalépésétől (2017. január 1.) egy alkalommal emelkedett az alábbiak szerint:

A 10/2017. (III.24.) önkormányzati rendelettel elfogadott – jelenleg hatályos - módosítás értelmében:

*„2. § (1) A képviselő e tisztségéből eredő feladatainak ellátásáért* ***havonta bruttó 60 000 Ft*** *összegű tiszteletdíjra jogosult. (alapdíj)*

*(2) A bizottságok elnökeit tiszteletdíjként – az alapdíjon felül –* ***havonta bruttó 6000 Ft*** *illeti meg.”*

A tiszteletdíj mértéke 2017. óta nem változott, azonban a testületi ülések, valamint a hozott döntések száma jelentősen megnövekedett, ami a képviselők részéről is több munkával jár. Erre tekintettel a **tiszteletdíj mértékének 2024. február 1. napjától történő emelésére teszek javaslatot** az alábbiak szerint:

* képviselői tiszteletdíj (alapdíj) mértéke: bruttó 72.000 Ft./hó
* bizottság elnökét az alapdíjon felül megillető tiszteletdíj: bruttó 7.200 Ft./hó

**A rendelet megalkotásának előzetes hatásvizsgálata:**

A jogalkotásról szóló 2010. évi CXXX. törvény (továbbiakban: JAT) 17.§ (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről a testületet tájékoztatni kell.

A JAT 17.§ (2) bekezdése szerint a hatásvizsgálat során vizsgálni kell:

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket.

**Előzetes hatásvizsgálat**

**Az önkormányzati képviselők tiszteletdíjáról szóló rendelet módosításának várható következményeiről – az előzetes hatásvizsgálat tükrében – az alábbi tájékoztatást adom:**

**A rendelet megalkotásának valamennyi jelentősnek ítélt hatása, különösen:**

**1. Társadalmi hatása:**

Társadalmi nincs, mivel a Képviselő-testület tagjai a törvényben meghatározott keretek között tiszteletdíjban, így a társadalmi hatásban változás nem várható.

**2. Gazdasági, költségvetési hatása:**

A tiszteletdíjak emelésének fedezete a 2024. évi költségvetésben biztosított, a további években pedig a költségvetésben az új összegeknek megfelelően kerül tervezésre.

**2. Környezeti és egészségi következményei:**

Környezeti és egészségi következménye nincs.

**3. Az adminisztratív terheket befolyásoló hatása:**

Adminisztratív terheket befolyásoló hatása nincs.

**4. A jogszabály megalkotásának szükségessége, a jogalkotás elmaradásának várható következményei:**

A jogszabály megalkotására kötelezettség nincs, annak elmaradása hátrányos következménnyel nem jár az önkormányzat számára.

**5. A jogszabály alkalmazásához szükséges személyi, szervezeti, tárgyi és pénzügyi feltételek:**

Személyi és tárgyi feltételek adottak a jogszabály alkalmazásához.

Az önkormányzati rendeletekhez indokolási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségessé teszik. Az indokolásban ismertetni kell a jogi szabályozás várható hatását is.

Kérem a Tisztelt Képviselő-testületet a fentiek figyelembevételével az előterjesztés megtárgyalására és a rendelet módosításának elfogadására.

Tiszavasvári, 2024. február 9.

**Dr. Kórik Zsuzsanna**

**jegyző**

**RENDELET-TERVEZET**

**Tiszavasvári Város Önkormányzata Képviselő-testületének**

**..…/2024. (II.15.) rendelete**

**az önkormányzati képviselők tiszteletdíjáról szóló 45/2014. (XII.29.) módosításáról**

Tiszavasvári Város Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 143. § (4) bekezdés f) pontjában biztosított felhatalmazás alapján – Tiszavasvári Város Önkormányzata Képviselő-testülete szervezeti és működési szabályzatáról szóló 6/2022. (II.25.) önkormányzati rendelet 4. melléklet 1.22 és az 1.24. pontja által biztosított véleményezési jogkörében illetékes Pénzügyi és Ügyrendi Bizottság véleményének kikérésével- a következőket rendeli el:

**1. §** Az önkormányzati képviselők tiszteletdíjáról szóló 45/2014. (XII.29.) rendelet 2.§ helyébe a következő rendelkezés lép:

*„2. § (1) A képviselő e tisztségéből eredő feladatainak ellátásáért* ***havonta bruttó 72 000 Ft*** *összegű tiszteletdíjra jogosult. (alapdíj)*

*(2) A bizottságok elnökeit tiszteletdíjként – az alapdíjon felül –* ***havonta bruttó 7200 Ft*** *illeti meg.”*

**2. §** (1) Ez a rendelet 2024.március 1. napján lép hatályba.

Tiszavasvári, 2024. február 15.

**Szőke Zoltán Dr. Kórik Zsuzsanna**

**polgármester jegyző**

**A rendelet kihirdetve: 2024. február …..**

**Dr.Kórik Zsuzsanna**

**jegyző**

**Indokolás**

**Tiszavasvári Város Önkormányzata Képviselő-testületének**

**…../2024. (II.15.) rendelete**

**az önkormányzati képviselők tiszteletdíjáról szóló 45/2014.(XII.29.) módosításáról**

**Általános indokolás**

A Mötv. 143.§ (4) f) pontja alapján a helyi önkormányzat képviselő-testülete rendeletben határozza meg az önkormányzati képviselőnek, a bizottsági elnöknek és tagnak járó tiszteletdíjat.

**Részletes indokolás**

**1. §-hoz**

Meghatározza a tiszteletdíjak mértékét.

**2. §-hoz**

A rendelet hatályba lépéséről rendelkezik.