**ELŐTERJESZTÉS**

**Tiszavasvári Város Önkormányzata Képviselő-testületének**

**2024. február 15-én tartandó rendes ülésére**

Az előterjesztés tárgya: **Tájékoztatás a város ivóvíz minőségével kapcsolatban**

Melléklet: 2 db

A előterjesztés előadója: Szőke Zoltán polgármester

Az előterjesztés témafelelőse: Gazdagné dr. Tóth Marianna osztályvezető

Ügyiratszám: TPH/……………/2024.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
|  |  |

**Az ülésre meghívni javasolt szervek, személyek:**

|  |  |
| --- | --- |
|  |  |
|  |  |

Egyéb megjegyzés:

…………………………………………………………………………………………………

Tiszavasvári, 2024. február 14.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Gazdagné dr. Tóth Marianna

**E L Ő T E R J E S Z T É S**

**- a Képviselő-testülethez -**

**Tájékoztatás a város ivóvíz minőségével kapcsolatban**

**Tisztelt Képviselő-testület!**

Az elmúlt hónapokban számos jelzés érkezett az önkormányzathoz a város ivóvízével kapcsolatosan, melyben jelezték, hogy az ivóvíz sárgás, barnás színű, nem kellemes illatú és üledékkel van tele. Eleinte pontszerűen jelentek meg ezen problémák, de mára már a település teljes egésze érintett. Önkormányzatunk minden alkalommal továbbította a lakossági jelzéseket az Északmagyarországi Regionális Vízművek Zrt. (Továbbiakban: Zrt.) részére, illetve a lakosság maga is közvetlenül jelezte azt részükre. Múlt hét folyamán szintén megkereséssel fordultam a Zrt. üzemmérnökség vezetőjéhez, mely levelem jelen előterjesztés mellékletét képezi.

A Zrt. vezérigazgatója megküldte válaszlevelét, melyben leírja, hogy az elosztóhálózatban nagy mennyiségű vas-mangán iszap és egyéb üledék rakódott le. A jelenleg rendelkezésre álló technológia elhanyagolt állapota, az elosztóhálózat anyaga és jelenlegi állapota, az elzáró illetve egyéb szerelvények hiánya, valamint a meglévők műszaki állapota jelentősen hátráltatja a hálózat szisztematikus tisztítását. Az elszíneződési problémák, illetve a vas és mangán tartalom túllépések az egészségre nem ártalmasak ugyan, de tény, hogy a víz íz, szag és szín élvezeti értékét elvesztik. A Zrt. válaszlevele az előterjesztés mellékletét képezi. Tájékoztatnak róla, hogy 2023. évben az ivóvízminőség javítására intézkedési tervet készítettek és hogy ebből mit tudtak megvalósítani. A vízműtelepen és az elosztóhálózaton azonban további beavatkozások szükségesek.

A Zrt. levelében javasolja, hogy önkormányzatunk törekedjen pályázati vagy egyéb forrás elnyerésére, melyhez minden szakmai támogatást megadnak és ezzel kapcsolatban személyes egyeztetést is kezdeményeznek.

Örömmel fogadtam az együttműködést a Zrt. részéről és élni is fog az önkormányzat ezen lehetőséggel. Mielőbbi személyes egyeztetést javaslok, hogy milyen lehetőségegeket tudnak a lehetséges pályázati vagy egyéb források elnyerésére vonatkozóan. Addig is a Zrt. a lehetőségeihez mérten dolgozik a probléma elhárításán. Azt is meg kell említeni, hogy voltak esetek mikor gyorsan és együttműködősen reagáltak, hiszen az intézményeinknek (bölcsőde, óvoda) szükség esetén zacskós vizet szolgáltattak, így biztosítva a színtelen és szagtalan ivóvizet.

A város ivóvízhálózatának évtizedek óta nem megfelelően karbantartott állapota miatt kialakult helyzet nem fog egyik pillanatról a másikra helyreállni, önkormányzatunknak saját forrása nem lesz ennek megoldására. A képviselő-testület korábban már kezdeményezte az állami átvételt, mely folyamatról jelenleg nincs információnk. A Zrt. közérdekű kijelölés alapján látja el a szolgáltatást, emiatt az ő lehetőségei is korlátozottak. A helyzet nem egyszerű, de lehetőségeinkhez mérten minden meg kell tennünk annak érdekében, hogy a lakosság részére a megfelelő minőségű ivóvíz biztosított legyen.


Kérem a Tisztelet képviselő-testületet az előterjesztés megtárgyalását követően hozza meg döntését.

Tiszavasvári, 2024. február 14.


**Szőke Zoltán**


**polgármester**


**Előterjesztés melléklete**


****

****

****

****

****

****

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**……/2024. (…..) Kt. számú**

**határozata**

**Tájékoztatás a város ivóvíz minőségével kapcsolatban**

Tiszavasvári Város Önkormányzata Képviselő-testülete a „Tájékoztatás a város ivóvíz minőségével kapcsolatban” című előterjesztést megtárgyalta és az alábbi döntést hozza:

Felkéri a polgármestert, hogy folytasson egyeztetéseket az Északmagyarországi Regionális Vízművek Zrt.-vel a városi ivóvízhálózatot érintő karbantartási, fejlesztési, korszerűsítési javaslatokról, az erre vonatkozó pályázati és egyéb források lehetőségeiről.

Határidő: azonnal Felelős: Szőke Zoltán polgármester

Felkéri a polgármestert, hogy az egyeztetések eredményéről tájékoztassa a képviselő-testületet

Határidő: esedékességkor Felelős: Szőke Zoltán polgármester