**ELŐTERJESZTÉS**

Tiszavasvári Város Önkormányzata Képviselő-testületének

**2024. február 15-én** tartandó rendes nyílt ülésére

Az előterjesztés tárgya: **A Kornisné Liptay Elza Szociális és Gyermekjóléti Központ által biztosított bentlakásos szociális ellátások térítési díjai alapját képező szolgáltatási önköltségről és az étkezési norma meghatározásáról**

Melléklet: intézmény önköltség táblázata és Tiva-Szolg Kft. kérelme előterjesztéshez

A előterjesztés előadója: Szőke Zoltán polgármester

Az előterjesztés témafelelőse: Krasznainé dr. Csikós Magdolna igazgatási és szociálpolitikai osztályvezető

Ügyiratszám: TPH/1940/2024.

Az előterjesztést véleményező bizottságok a hatáskör megjelölésével:

|  |  |
| --- | --- |
| Bizottság | Hatáskör |
| Pénzügyi és Ügyrendi Bizottság | SZMSZ 4. sz. melléklet 1.22. pontja |
| Szociális és Humán Bizottság | SZMSZ 5. melléklet 1.9. pontja |

Az ülésre meghívni javasolt szervek, személyek:

|  |  |  |
| --- | --- | --- |
| Makkai Jánosné | Kornisné Liptay Elza Szociális és Gyermekjóléti Központ intézményvezetője | szeszk@gmail.com |

Tiszavasvári, 2024. február 9.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Témafelelős:** Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**A Kornisné Liptay Elza Szociális és Gyermekjóléti Központ által biztosított bentlakásos szociális ellátások térítési díjai alapját képező szolgáltatási önköltségről és az étkezési norma meghatározásáról**

**Tisztelt Képviselő-testület!**

**Jelen előterjesztés két indoka:**

1. **A Kornisné Liptay Elza Szociális és Gyermekjóléti Központ által biztosított szociális ellátások után fizetendő térítési díjak alapját a szolgáltatási önköltség adja. Ez alapján lehet intézményi térítési díjat megállapítani.**
2. **A Tiva-Szolg Kft. mint az idősek, bentlakó ellátottak számára is étkeztetést biztosító feladatellátó, kérte a bentlakásos és szociális étkeztetés normák 10%-kal történő emelését.**

**Önköltség térítési díj emeléshez:**

A szociális rendelet módosítás, melyben az intézményvezető által javasolt térítési díj emelés is szerepel, külön előterjesztés tárgyát képezi.

A szociális igazgatásról és szociális ellátásokról szóló 1993. évi III. tv. (Szoc. tv.) az alábbiakról rendelkezik:

***„115. §*** *(1)Az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg.* ***Az intézményi térítési díj összege nem haladhatja meg a szolgáltatási önköltséget.*** *Az intézményi térítési díj év közben egy alkalommal, támogatott lakhatás esetében két alkalommal korrigálható. Az intézményi térítési díjat integrált intézmény esetében szolgáltatásonként, szakápolási központ esetében a szakápolási ellátásra külön kell meghatározni, ilyen esetben* ***az önköltség számítása során a közös költségelemeket a szolgáltatásonkénti közvetlen költségek arányában kell megosztani.”***

**Az intézményi térítési díj számításának módja 2015. január 1-jétől változott meg. Ezt követően** nem a szolgáltatási önköltség és a központi költségvetésből kapott támogatás különbözeteként konkrét összegben kell meghatározni a térítési díjat, csupán annyit szabályoz az Szt., **hogy az intézményi térítési díj nem lehet magasabb, mint a szolgáltatási önköltség.** Ezáltal a folyamat jelentősen egyszerűsödött, a szolgáltatók számára jelentősen bővítette a mozgásteret.

A Kornisné Liptay Elza Szociális és Gyermekjóléti Központ intézményvezetője megküldte részemre a bentlakásos ellátások önköltség számításait a 2024. április 1. napjától javasolt térítési díj emelésével együtt.

Jelen előterjesztésben csupán a bentlakásos ellátások tekintetében kerül önköltség kimutatásra, a többi ellátás önköltség megállapításai egy későbbi (várhatóan márciusi) előterjesztés tárgyát fogják képezni.

**Bentlakásos és szociális étkezési norma meghatározása:**

**A képviselő-testület a 138/2023 (V.25.) Kt határozatával úgy döntött**, hogy a **Kornisné Liptay Elza Szociális és Gyermekjóléti Központ által biztosított**

* bentlakásos szociális ellátásokhoz: **idősek otthona és fogyatékos személyek otthona**, és
* a szociális alapszolgáltatás keretében nyújtott **szociális étkeztetés**

**ellátásokhoz kapcsolódó étkeztetési feladatok ellátását –** ide nem értve az étel kiszállítását **- 2023. július 1. napjától** a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság** (Cg. 15-09-063127, székhely: 4440 Tiszavasvári, Városháza tér 4. sz., a továbbiakban **Tiva-Szolg Nonprofit Kft.**), mint 100 %-ban önkormányzati tulajdonú **gazdálkodó szervezeten keresztül biztosítja.**

Akkor közszolgálati szerződés került megkötésre ezen feladatra, melyben meghatározásra került az étkezés normája is.

A **Kornisné Központ** a **Tiva-Szolg Nonprofit Kft. szociális étkeztetés feladatellátásához a** **működési kiadások fedezetére** működési támogatást biztosít az önkormányzat az alábbiak szerint:

bentlakásos szociális ellátásokhoz: **idősek otthona és fogyatékos személyek otthona ellátásnál az étkeztetés 1 adagra vetített önköltsége** (mely valamennyi felmerülő kiadást tartalmaz, magában foglalja az alapanyag normát és a rezsiköltséget)**, szorozva a naponta ellátásban részesülő személyek számával.**

A szerződés 3.2.1. pontja szerint a Tiva-Szolg Nonprofit Kft. a szociális térítési díj megállapítására irányadó jogszabályban foglalt **határidőre évente önköltségszámítást végez** a jelen szerződés szerinti feladatellátásra tekintettel, melyet megküld az önkormányzatnak és a Kornisné Központnak, külön kimutatva az alapanyag normát. Felek az önköltségszámítás alapján felülvizsgálják jelen szerződést és szükség esetén módosítják azt. Az önköltségszámítás éven belüli módosítására a vonatkozó szociális ágazati jogszabályok szerint van lehetőség.

Az étkezési norma az elmúlt időszakban a szociális otthonra vonatkozóan az alábbiakban került meghatározásra:

1. 2022. szeptemberi testületi ülésen még a Kornisné Liptay Elza Szociális és Gyermekjóléti Központ saját konyhája ellátásával az alábbi alapanyag norma került elfogadásra:

**A testület elfogadta az élelmezési alapanyag normát** az alábbiakban mind a normál, mind a diétás étkezés esetén: **855 Ft +ÁFA,** melynek étkezési bontása az alábbi volt:

* reggeli: 120 Ft+ÁFA
* tízórai: 77 Ft+ÁFA
* ebéd: 300 Ft+ÁFA
* uzsonna: 85 Ft+ÁFA
* vacsora: 273 Ft+ÁFA

1. **2023. július 1. napjától** kezdődően a következő önköltségszámítás elkészítéséig terjedő időszakra **az étkeztetés 1 adagra vetített irányadó önköltsége**

- bentlakásos szociális ellátásokhoz: idősek otthona és fogyatékos személyek otthona ellátás esetében: **1752 Ft összegben került meghatározásra**.

A közszolgáltatási szereződés módosítása nem válik szükségessé jelen esetben, mivel a Kft. számára biztosított támogatás általánosan került meghatározásra a szerződés 3.1. pontjában meghatározott módon az alábbiakban:

*„A* ***Kornisné Központ*** *a* ***Tiva-Szolg Nonprofit Kft. szociális étkeztetés feladatellátásához a******működési kiadások fedezetére*** *működési támogatást biztosít az önkormányzat az alábbiak szerint:*

*bentlakásos szociális ellátásokhoz:* ***idősek otthona és fogyatékos személyek otthona ellátásnál az étkeztetés 1 adagra vetített önköltsége*** *(mely valamennyi felmerülő kiadást tartalmaz, magában foglalja az alapanyag normát és a rezsiköltséget)****, szorozva a naponta ellátásban részesülő személyek számával.”***

1. Jelen kérelmében a Tiva-Szolg Kft. ügyvezetője kéri az étkezési norma 10%-os emelését a bentlakásos és a szociális étkeztetés esetében is a melléket táblázatban részletezett költségeivel, kimutatásával alátámasztva.

**A fentiek figyelembe vételével kérem a Tisztelt Képviselő-testületet az előterjesztés megtárgyalására, továbbá a határozat-tervezet elfogadására.**


Tiszavasvári, 2024. február 9.

**Szőke Zoltán**


**polgármester**

**Előterjesztés mellékletei**


**intézmény kimutatása az önköltségek alakulásáról a bentlakásos ellátások tekintetében**

****

**Tiva-Szolg Kft. kérelme**

****

**Tiva-Szolg Kft kimutatása**

****

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

KÉPVISELŐ-TESTÜLETE

**…../2024. (II.15.) Kt. számú**

**határozata**

**A Kornisné Liptay Elza Szociális és Gyermekjóléti Központ által biztosított bentlakásos szociális ellátások térítési díjai alapját képező szolgáltatási önköltségről**

Tiszavasvári Város Önkormányzata Képviselő-testülete a szociális igazgatásról és szociális ellátásokról szóló 1993. évi III. tv. 115. § alapján az alábbi határozatot hozza:

1. Elfogadja a Kornisné Liptay Elza Szociális és Gyermekjóléti Központ intézményvezetője által megállapított, a szociális ellátások térítési díjai alapját képező **szolgáltatási önköltséget az idős és fogyatékos otthonra, 2024. évre vonatkozóan** az alábbiakban:

|  |  |  |
| --- | --- | --- |
| **Szolgáltatási önköltség 2024.** | | |
|  | **Idős ellátás (Ft)** | **Fogyatékos ellátás (Ft)** |
| **Teljes önköltség** | **590 376 396** | **347 061 389** |
| **Önköltség éves összege/fő** | **4 415 680** | **5 340 531** |
| **Önköltség havi összege/fő** | **367 973** | **445 044** |
| **Önköltség napi összege/fő** | **12 098** | **14 632** |

1. Elfogadja, hogy **2024. április 1. napjától kezdődően** az étkeztetés 1 adagra vetített irányadó költsége, melyet a Tiva-Szolg Kft. részére a Kornisné Liptay Elza Szociális és Gyermekjóléti Központ fizet a következő:

- **bentlakásos szociális ellátások idősek otthona és fogyatékos személyek otthona ellátás esetében, napi 5 X étkezés (alapanyag és rezsi): bruttó 1927 Ft./nap.**

**- szociális étkeztetés esetén, ebéd: bruttó 975 Ft**

1. Felkéri a polgármestert, hogy a döntésről tájékoztassa az intézményvezetőt.

**Határidő:** azonnal **Felelős:** Szőke Zoltán polgármester