**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2024. február 15-én tartandó rendes nyílt ülésére**

Az előterjesztés tárgya: **A Tiszavasvári Sportegyesület Sportpálya öntöző kút üzemeltetés átadási kérelméről**

Melléklet: Tiszavasvári Sportegyesület megkeresése

Az előterjesztés előadója: Szőke Zoltán polgármester

Az előterjesztés témafelelőse: Huri-Szabó Szilvia

Az előterjesztés ügyiratszáma: TPH/1877-2/2024.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.22. pontja |
| Szociális és Humán Bizottság | SZMSZ 5. melléklet 1.10. pontja |

Az ülésre meghívni javasolt szervek, személyek:

|  |  |  |
| --- | --- | --- |
| Nácsa Balázs | Tiszavasvári Sportegyesület elnöke | nacsa.balazs@tiszater.hu |
|  |  |  |

Egyéb megjegyzés: nincs

Tiszavasvári, 2024. február 8.

**Huri-Szabó Szilvia**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Huri-Szabó Szilvia

**ELŐTERJESZTÉS**

**- a Képviselő-testülethez -**

**A Tiszavasvári Sportegyesület Sportpálya öntöző kút üzemeltetés átadási kérelméről**

**Tisztelt Képviselő-testület!**

A **Tiszavasvári Sportegyesület** (továbbiakban: TSE) a 2021. évben a Magyar Labdarúgó Szövetség támogatásával (továbbiakban: MLSZ) öntöző kutat létesített a Sportpálya területén (4440 Tiszavasvári, Fehértói u. 2/b, 2438 hrsz.). A kút létesítéséhez szükséges vízjogi üzemeltetési engedélyt megszerezte.

A kút üzemeltetésével kapcsolatban Nácsa Balázs elnök úr megkereséssel élt a Sportpályát 2021. július 1. napjától üzemeltető Tiva-Szolg Nonprofit Kft. felé. Jelezte, hogy kéri a kút üzemeltetésének átvállalását - az üzemeltetési engedély módosításával - az üzemeltetéssel felmerült eddigi költségek megtérítését. (Az alátámasztó dokumentumokat mellékelte részemre, melyek az előterjesztés mellékletét képezik.)

Kérelmét részemre, mint az ingatlan tulajdonosa részére 2024. január 31. napján nyújtotta be.

Megállapításra került, hogy a tulajdonjog átadására jelenleg nincs mód, mivel az MLSZ a támogatás felhasználását tekintve 5 év fenntartási időszakot írt elő. A fenntartási időszak alatt az üzemeltetés átvételét tudja az önkormányzat vállalni, mint a terület tulajdonosa, a Tiva-Szolg Nonprofit Kft., mint 100%-ban önkormányzati tulajdonú gazdálkodó szerv közreműködésével.

A TSE és az önkormányzat közös szándéka, hogy az 5 éves időszak lejártát követően a kút tulajdonjoga és teljeskörű üzemeltetése térítésmentesen átadásra kerüljön az önkormányzat részére.

Az elnök úr által megküldött kérelemben kimutatott költségek (2022. évi és 2023. évi vízkészlet járulék) megfizetését kéri. Javaslom a Képviselő-testület részére a költségek továbbszámlázási megállapodás útján történő átvállalását.

Megkérem a Tisztelt Képviselő-testületet, hogy - a határozat-tervezetben foglaltaknak megfelelően - szíveskedjen döntést hozni.

Tiszavasvári, 2024. február 8.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**…./2024. (II.15.) Kt. számú**

**határozata**

**A Tiszavasvári Sportegyesület Sportpálya öntöző kút üzemeltetés átadási kérelméről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. Támogatja a Tiszavasvári Sportegyesület kérelmét, miszerint a Sportpálya területén (4440 Tiszavasvári, Fehértói u. 2/b, 2438 hrsz.) a Tiszavasvári Sportegyesület által létesített kút üzemeltetése a szükséges engedélyek módosításával Tiszavasvári Város Önkormányzata részére átadásra kerüljön.
2. Felhatalmazza a polgármestert, hogy az üzemeltetés átadásához szükséges dokumentumokat Tiszavasvári Város Önkormányzata képviseletében aláírja.
3. Felkéri a polgármestert, hogy a kút üzemeltetésével kapcsolatban felmerülő költségek megtérítéséről gondoskodjon, egyben felhatalmazza a továbbszámlázási megállapodás megkötésére és aláírására a Tiszavasvári Sportegyesülettel.
4. Támogatja, hogy a Tiszavasvári Sportegyesület a kút létesítéséhez kapcsolódóan - pályázat fenntartási időszakának lejáratát követően - a kút tulajdonjogát Tiszavasvári Város Önkormányzata részére térítésmentesen átadja és azt az önkormányzat átvegye.

**Határidő**: azonnal **Felelős**: Szőke Zoltán polgármester