**ELŐTERJESZTÉS**

Tiszavasvári Város Önkormányzata

Képviselő-testületének

**2024. február 15-én tartandó rendes ülésére**

**Az előterjesztés tárgya:** **Előterjesztés a Tiva-Szolg Kft.vel étkeztetési feladatellátás céljából kötött használati szerződés módosításáról**

**Mellékletek: -**

**Előterjesztés iktatószáma:** TPH/1826/2024.

**Az előterjesztés előadója:** Szőke Zoltán polgármester

**Az előterjesztés témafelelőse:** Petruskáné dr. Legeza Tímea aljegyző

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.9. |
| Szociális és Humán Bizottság | SZMSZ 5. melléklet 1.9 |

**Az ülésre meghívni javasolt szervek, személyek:**

|  |  |  |
| --- | --- | --- |
| Tiva-Szolg Kft. ügyvezetője | Dr. Groncsák Andrea | tivaszolgnonprofitkft@gmail.com |
| Kornisné Liptay Elza Szociális és Gyermekjóléti központ intézményvezetője | Makkai Jánosné | makkai.janosne@gmail.com |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2024. február 9.

**Petruskáné dr. Legeza Tímea**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Petruskáné dr. Legeza Tímea

### ELŐTERJESZTÉS

**- a Képviselő-testülethez -**

**a Tiva-Szolg Kft-vel étkeztetési feladatellátás céljából kötött használati szerződés módosításáról**

**Tisztelt Képviselő-testület!**

A **Kornisné Lipaty Elza Szociális és Gyermekjóléti Központ** által szociális alapszolgáltatások keretében biztosított **étkeztetés, valamint a bentlakásos ellátásokhoz - az idősek otthona és fogyatékos személyek otthona – kapcsolódó étkeztetési feladatok átszervezéséről** a *138/2023.(V.25.) Kt.* számú határozatával döntött a testület. Ez alapján **2023. július 1. napjától** a **Tiva-Szolg. Nonprofit Kft**. látja el azt a feladatot.

Ezzel egyidejűleg megkötésre került **a használati szerződés** is, mely alapján a **Tiva-Szolg. Nonprofit Kft.** a Kornisné Központ **egyes helyiségeit** a feladatellátáshoz **szükséges mértékben**, annak érdekében **használja.**

**Jelenleg a szerződés módosítása az alábbiak miatt vált szükségessé:**

A **használati szerződés** 4. pontja rendelkezik arról, hogy a Tiva-Szolg. Nonprofit Kft. köteles a feladatellátás kapcsán felmerülő **közüzemi költségeinek megfizetésére**, a víz és áram tekintetében a felszerelt almérők által mért fogyasztás alapján **közvetlenül a közműszolgáltató felé.**

Ezzel kapcsolatban a gyakorlatban felmerült probléma, hogy a felszerelt belső használatú almérők nem kerültek hitelesítésre, ezért **nem alkalmasak arra, hogy az általuk mért fogyasztást a közműszolgáltató közvetlenül a Tiva-Szolg. Kft. nevére számlázza ki.**  Egyrészt a hitelesítésnek jelentős költségvonzata lenne, és nagy valószínűséggel csak hálózatfejlesztéssel együtt lehetne kivitelezni.

Ezért a belső használatú **almérők alapján az energetikus** szakember **minden hónapban megosztja a fogyasztást** a Kornisné és a Tiva-Szolg Kft. között a használat arányában, és a Kornisné Központ által **továbbszámlázott díjat fizeti meg a Kft.**

Fentiekre tekintettel **javaslom a használati szerződés 4. pontjának módosítását** aszerint, hogy **a Tiva-szolg Kft. nem közvetlenül a közműszolgáltatónak fizeti meg a díjat**, hanem a **Kornisné Központ**nak, az általa kiállított számla alapján.

A megváltozott rész piros színnel látható a rendelet-tervezetben, melyet a könnyebb áttekinthetőség érdekében a módosítással egységes szerkezetben javaslok elfogadni.

Mindezek alapján kérem a tisztelt Képviselő-testületet, hogy a határozat-tervezetet elfogadni szíveskedjen.

Tiszavasvári, 2024. február 9.

**Szőke Zoltán**

**polgármester**

**HATÁROZAT-TERVEZET**

**Tiszavasvári Város Önkormányzata**

**Képviselő-testületÉNEK**

**..../2024. (II.15.) Kt. számú**

**határozata**

**a Tiva-Szolg Kft-vel étkeztetési feladatellátás céljából kötött használati szerződés módosításáról**

(mely egyben a Tiszavasvári Településszolgáltatási és Vagyonkezelő Nonprofit Kft. .../2024. (II.15.) számú alapítói döntése)

Tiszavasvári Város Önkormányzata Képviselő-testülete „**A Tiva-Szolg Kft-vel étkeztetési feladatellátás céljából kötött használati szerződés módosításáról”** című előterjesztéssel kapcsolatbanaz alábbi határozatot hozza: alábbi

**1. Elfogadja,** úgyis, mint aTiszavasvári Településszolgáltatási és Vagyonkezelő Nonprofit Kft. tulajdonosi jogkör gyakorlója **a Tiszavasvári Város Önkormányzata,** és **a Tiva-Szolg Nonprofit Kft.**, mint 100 %-ban önkormányzati tulajdonú gazdálkodó szervezet **között** – 2023. május 26. napján létrejött **használati szerződés módosítását,** a módosítással egységes szerkezetbe foglalva**,** a határozat 1. melléklete szerinti tartalommal.

2. Felhatalmazza a polgármestert az 1. pont szerinti **használati szerződés** aláírására.

3**.** Felkéri a polgármestert, hogy

- a Képviselő-testület döntéséről írásban értesítse a Tiva-Szolg Nonprofit Kft. ügyvezetőjét. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

- a döntésről tájékoztassa a Kornisné Központ intézményvezetőjét.

1. melléklet a …/2024.(II.25.) Kt.sz. határozathoz

**HASZNÁLATI SZERZŐDÉS**

amely létrejött a Tiszavasvári Város Önkormányzata Képviselő-testülete …/2024. (II.15.) Kt. sz. határozata alapján egyrészről

**Tiszavasvári Város Önkormányzata**

székhelye: 4440 Tiszavasvári, Városháza tér 4.

képviseli: **Szőke Zoltán polgármester**

adóigazgatási azonosító száma: 15732468-2-15

mint **Használatba adó** másrészről

Név: **Tiva-Szolg Nonprofit Kft.**

Székhelye: 4440 Tiszavasvári, Báthori u. 6.

Képviselője: Dr. Groncsák Andrea ügyvezető

Cégjegyzék szám: 15-09-06312

E-mail: groncsakandrea@gmail.com

mint **Használatba vevő** , - továbbiakban **együtt: Felek** között, valamint

Név: **Kornisné** **Liptay Elza Szociális és Gyermekjóléti Központ**

Székhelye: 4440 Tiszavasvári, Vasvári Pál út 87. szám

Képviselője: Makkai Jánosné intézményvezető

adószáma: ……………………………….. – továbbiakban: Kornisné Központ

mint Együttműködő partner között

a 4440 Tiszavasvári, Vasvári Pál u. 87. sz. alatti 820 hrsz-ú ingatlan egyes helyiségei használatára az alábbi feltételekkel:

**1. A Szerződés tárgya:**

**1.1 Használatba Adó Használatba Vevő ingyenes használatába adja a** tiszavasvári **820 hrsz-ú, a valóságban 4440 Tiszavasvári, Vasvári Pál u. 87.** szám alatti, kivett szociális otthon művelési ágú ingatlan - jelen szerződés 1. mellékletét képező alaprajzon sraffozással jelölt helyiségit (továbbiakban: étkeztetési feladatellátást szolgáló helyiségek) **a Tiva-Szolg Nonprofit Kft. tevékenységi körébe tartozó étkeztetési feladatok ellátása céljából**.

**1.2.** Az étkeztetési feladatok ellátáshoz a Használatba Adó által biztosított ingóságok az átadás napján hatályos vagyonleltár szerint kerülnek átadásra.

**2. A szerződés időtartama**:

Jelen szerződés Használatba vevő által ellátott – jelen szerződés szerinti – **étkeztetési feladatok** **kezdő időpontjától**, **2023. július 1. napjától** **2028. június 30. napjáig tartó határozott időre szól.**

3.Használatba vevő **jogosult és köteles jelen** szerződés alapján a használatába adott ingatlanrészt, helyiségeket a 2. pontban meghatározott időponttól, a szerződés fennállása alatt kizárólag **étkeztetési feladatellátás biztosítása** **céljára használni, bérbeadási, albérletbe adási, vagy más célra nem szerez hasznosítási, használati jogot.**

4. Használatba vevő az **étkeztetési** **feladatellátást szolgáló helyiségek** **használatáért bérleti díjat nem fizet**, azonban **köteles a feladatellátás kapcsán felmerülő közüzemi díjainak megfizetésére.** **Használatba vevő tudomásul veszi,** hogy az **étkeztetési feladatellátást szolgáló helyiségek** **közüzemi díjai** a Használatba adó által kijelölt energetikus szakember által – villany és víz esetében a felszerelt belső használatú almérők alapján, fűtés esetében a légköbméter alapján – a közműszolgáltatók által kibocsátott számla figyelembevételével kerülnek meghatározásra. **Használatba vevő köteles fentiek alapján megállapított és a Kornisné Központ által továbbszámlázott közüzemi díjakat a kiállított számla alapján a Kornisné Központ részére megfizetni**.

**5. Használatba vevő köteles** az **étkeztetési feladatellátást szolgáló helyiségeket rendeltetésszerűen használni,** annak állagát megóvni, ideértve a tartozékait, felszereléseit, az épület központi berendezéseit is, valamint vagyonvédelmet maximálisan biztosítani.

**6.** Használatba vevő értéknövelő beruházást csak a Használatba adó írásos engedélyével, a vele történt megállapodás alapján végezhet, melyben a beruházás értékének elszámolását is kötelesek a felek kölcsönösen egyeztetni.

**7. Használatba vevő köteles** az **étkeztetési feladatellátást szolgáló helyiségek** **karbantartási, javítási,** amennyiben szükséges – írásbeli tulajdonosi hozzájárulást követően - **átalakítási** munkáit saját költségén rendszeresen elvégezni.

8. Használatba vevő köteles továbbá gondoskodni a feladatellátást szolgáló ingó vagyon vonatkozó jogszabályok szerinti tárgyi minimum feltételeknek való megfelelőségéről, ezen belül az eszközök pótlásáról, javításáról, karbantartásáról, felülvizsgálatáról.

9. Felek megállapodnak, hogy **az étkeztetési feladatellátást szolgáló helyiségekre,** illetve használatba adó **tulajdonát képező ingó vagyontárgyakra a Használatba Adó rendelkezik vagyonbiztosítással.**

**10. Használatba vevő köteles** az általa használt és saját tulajdonát képező vagyontárgyakra **vagyonbiztosítást kötni**, melyet a használat időtartama alatt nem mondhat fel. Használatba vevő a biztosítási kötvényt a használati szerződés aláírását követő 10 napon belül köteles bemutatni a Használatba adónak.

**11. Használatba vevő kötelezettséget vállal arra**, hogy a használati jogviszony alatt **az étkeztetési feladatellátást szolgáló helyiségeket** jó gazda gondosságával használja, az ingatlanra vonatkozó vagyon-, tűz-, munka- és balesetvédelmi, továbbá környezetvédelmi és köztisztasági szabályokat betartja, a használat időtartama alatt a feladatellátáshoz szükséges engedélyeket beszerzi, és gondoskodik azok folyamatos meglétéről, összhangban a szerződés 1. pontban foglalt céljával.

12. Használatba vevő a nem rendeltetésszerű használatból származó károkért teljes körűen felel.

13. Használatba vevő a használati szerződés megszűnését követően köteles **az étkeztetési feladatellátást szolgáló helyiségeket** tisztán, rendeltetésszerű használatra alkalmas állapotban Használatba adó részére visszaadni.

14.Használatba vevő nyilatkozik arról, hogy a nemzeti vagyonról szóló 2011. évi CXCVI. törvény 3.§ (1) bekezdés 1. pontja alapján átlátható szervezetnek minősül.

A fentiek szerint átlátható szervezetnek minősülő Használatba vevő vállalja, hogy:

- a szerződésben előírt beszámolási, nyilvántartási, adatszolgáltatási kötelezettségeket teljesíti,

- az átengedett nemzeti vagyont a szerződési előírásoknak és a tulajdonosi rendelkezéseknek, valamint a meghatározott hasznosítási célnak megfelelően használja,

- a hasznosításban – a hasznosítóval közvetlen vagy közvetett módon jogviszonyban álló harmadik félként – kizárólag természetes személyek vagy átlátható szervezetek vesznek részt.

15. A használati jog **megszűntetése megállapodással, egyoldalú nyilatkozattal**:

1. a felek írásbeli **közös megegyezése** alapján,
2. a Használatba adó **írásban, rendkívüli felmondással**:
   * **Használatba vevő bármilyen szerződésszegő magatartása esetén** – kivéve az azonnali hatályú felmondásra jogosító szerződésszegés eseteit – Használatba adó írásbeli felszólítása átvételét követő 8 napon belül nem tesz eleget a szerződésben foglalt kötelezettségének, a Használatba adó további 8 napon belül írásban rendkívüli felmondással megszüntetheti a jogviszonyt, **a felmondás közlését követő hónap utolsó napjával.**

**c) Használatba adó** **írásban, azonnali hatállyal** jogosult a szerződést megszüntetni a Használatba vevő jogellenes magatartása, súlyos szerződésszegése esetén, a felmondás közlésének napjával. **Szerződő felek Használatba vevő súlyos szerződésszegésének tekintik különösen az alábbi esetet:**

- az étkeztetési feladatellátást szolgáló helyiségek szerződésellenes, rendeltetésellenes használata, illetve ha a jó karbantartás elmulasztása veszélyezteti a használat tárgyát, rendeltetésszerű használatra alkalmasságát;

* a nemzeti vagyonról szóló 2011. évi CXCVI. Tv. 3. § (1) bekezdésének 1. pontja szerinti átlátható szervezet tulajdonosi szerkezetében bekövetkező, e ponttól eltérő változása, ugyanezen törvény 11. § (12) bekezdésében meghatározottak alapján;
* használatba vevőnek az étkeztetési feladatellátásra vonatkozó érvényes hatósági engedélyének megszűnése

1. Felek megállapodnak abban, hogy jelen szerződést **rendes felmondással nem lehet felmondani.**

**e) Felek megállapodnak abban, hogy jelen használati szerződés automatikusan megszűnik, amennyiben Használatba adó étkeztetési feladatellátási kötelezettsége bármilyen okból megszűnik.**

16. Felek megállapodnak abban, hogy jelen szerződéssel kapcsolatos minden nyilatkozatot vagy egyéb értesítést írásban – tértivevényes levél, személyes kézbesítés, e-mail – útján juttatják el egymásnak jelen szerződésben meghatározott elérhetőségekre.

17. Szerződő felek a közöttük jelen szerződéssel összefüggésben felmerülő vitás kérdések rendezését elsősorban békés úton, bírói út igénybevétele nélkül igyekeznek rendezni, amennyiben ez nem lehetséges, kikötik a Nyíregyházi Törvényszék illetékességét.

18. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény, a lakások és helyiségek bérletéről szóló 1993. évi LXXVIII. törvény, valamint a nemzeti vagyonról szóló 2011. évi CXCVI. törvény rendelkezései az irányadóak.

19. Használatba adó (a továbbiakban e pont alkalmazásában: Adatkezelő) tájékoztatja az Használatba vevőt, hogy jelen jogügylet kapcsán az Európai Parlament és a Tanács 2016/679 Rendeletében (**GDPR) és az információs önrendelkezési jogról és az információszabadságról szóló 2011. évi CXII. törvényben (Infotv.) foglalt adatvédelmi és adatkezelési szabályokat betartja, azoknak megfelelően jár el.** Adatkezelő tájékoztatja a Használatba vevőt, hogy jelen szerződésben rögzített adataikat a vonatkozó jogszabályoknak megfelelően, a szerződéses jogviszonyból eredő jogi kötelezettség teljesítése érdekében kezeli. Ezen túlmenően tájékoztatja a Használatba vevőt, hogy a kapcsolattartásra szolgáló adataikkal kizárólag a kapcsolattartás céljából rendelkezik. Az adatok kizárólag jogszabályban és belső szabályzatban meghatározott irattárazási ideig tárolhatók. A Használatba vevőnek joga van bármikor kérelmezni Adatkezelőtől a rá vonatkozó adatokhoz való hozzáférést, azok helyesbítését, törlését vagy kezelésének korlátozását, és tiltakozhatnak személyes adatainak kezelése ellen. A Használatba vevő jelen szerződés aláírásával hozzájárul ahhoz, hogy a hivatkozott jogszabályok alapján Adatkezelő személyes adataikat a fent említettek szerint kezelje.

20. 1. Jelen szerződés a felek általi aláírás napján lép hatályba.

20.2. Jelen szerződés hatálybalépésével egyidejűleg megszűnik a 138/2023.(V.25.) Kt. számú határozattal elfogadott és aláírt szerződés.

21. Alulírott szerződő felek fenti szerződést elolvastuk, tartalmát közösen értelmeztük, azt akaratunkkal mindenben megegyezőnek találva jóváhagyólag aláírtuk.

Tiszavasvári, 2024. …………...

…………………………………… ……………………………………

**Használatba adó Használatba vevő**

**Tiszavasvári Város Önkormányzata Tiva-Szolg Nonprofit Kft.**


**képviseli képviseli**

**Szőke Zoltán dr. Groncsák Andrea**

**polgármester ügyvezető**

**Kornisné Liptay Elza Szociális és Gyermekjóléti Központ**

**Makkai Jánosné Intézményvezető**

****